### | | | | --- | --- | | | | | --- | | **Teknik- og Miljøudvalget** 8. februar 2018 Sagsnr. 710-2018-679 Dok.nr. 710-2018-3797 Sagsbehandler DPBSTE | | 9.                   Anlægsbevilling til planlægning af opklassificering af private fællesveje - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

**SAGENS INDHOLD**

Byrådet skal i denne sag tage stilling til en
anlægsbevilling på 2,5 mio. kr. til planlægning og forberedelse af
opklassificering af private fællesveje. Opklassificeringen sker med henblik på
i videst muligt omfang at harmonisere driftsansvaret og ejerforholdet på
vejområdet på tværs af hele [adresse].

Anlægsbevillingen finansierer udgifter relateret til
planlægningen og implementeringen af opklassificeringen herunder ekstern
juridisk rådgivning, styrket borgerkontakt, projektansættelse, udmatrikulering,
tilstandsregistrering og lignende.

I forbindelse med vedtagelsen af budgettet for 2018,
præciserede Byrådet i budgetblok Katrine Overgaard ”Opklassificering af private
fællesveje” at: ”*Byrådet ønsker, at ansvaret og ejerforhold på vejområdet i
videst muligt omfang harmoniseres på tværs af hele [adresse] via en
opklassificering af private fællesveje.”*

Byrådet besluttede videre, at Teknik og Kultur skal
udarbejde et forslag til en nærmere samlet plan for opklassificering af de
private fællesveje. Planen skal anvise en mulig afgrænsning af
opklassificeringens omfang samt en vurdering af de økonomiske konsekvenser.

**VURDERING**

Teknik og Kultur planlægger at præsentere en samlet
tidsplan for det forberedende arbejde med opklassificeringen af de private
fællesveje på byrådsmødet i august 2018.

For at opklassificeringen kan baseres på en grundig
juridisk og økonomisk vurdering af omfang, vilkår mv. kræver det, at
forberedelsen af beslutningsoplægget igangsættes. Teknik og Kulturs vurdering
af mulighederne for at opklassificere vejene i kommunen forudsætter, at der
nedsættes en projektgruppe med de relevante kompetencer indenfor blandt andet
vejteknik, jura og økonomi.

Forberedelsen af beslutningsoplægget til byrådets
behandling i august 2018 forudsætter en teknisk og juridisk screening af de
private fællesveje, der eventuelt kan optages som offentlige veje.

**ØKONOMI**

Der er i Budget 2018-21 (A-236ny) afsat i alt 7,1 mio. kr.
til opklassificeringen af private fællesveje.

Derudover er der afsat budget (A-206ny) til merudgifterne
til den kommunale drift af de opklassificerede veje med 5,2 mio. kr. pr. år.

I forventning om at opklassificeringen kan implementeres
fra 2020, er der indarbejdet en årlig driftsudvidelse på 5,2 mio. kr. fra 2020
og frem. Endvidere er der afsat 2,3 mio. kr. på anlægsområdet fra 2020 til
fornyelse af asfaltslidlag på de overtagne veje.

Der søges i denne sag bevilling til finansiering af
processens forberedende arbejde. Bevillingen skal dække de forventede udgifter
til projektledelse, projektansættelse af en jurist og en teknisk
projektmedarbejder, samt køb af eksterne konsulentydelser.

Der søges om en anlægsbevilling til foreløbigt skønnede
udgifter på 2,5 mio. kr. Beløbet finansieres af de afsatte rådighedsbeløb på
1,5 mio. kr. i 2018, 0,5 mio. kr. i 2019 og 0,5 mio. kr. i 2020.

**INDSTILLING**

Direktøren for Teknik og [adresse]
til Byrådet:

1. At der gives en anlægsbevilling på 2,5 mio. kr. til
forberedelsen af opklassificeringen af private fællesveje finansieret af
det afsatte rådighedsbeløb på 1,5 mio. kr. i 2018, 0,5 mio. kr. i 2019 og 0,5
mio. kr. i 2020.

**BESLUTNING**